CELEX: 62012CA0322
Language: sk
Date: 2013-10-03 00:00:00
Title: Vec C-322/12: Rozsudok Súdneho dvora (desiata komora) z  3. októbra 2013 (návrh na začatie prejudiciálneho konania, ktorý podal Cour de cassation — Belgicko) — Belgické kráľovstvo/GIMLE SA (Štvrtá smernica 78/660/EHS — Článok 2 ods. 3 — Zásada verného a pravdivého obrazu — Článok 2 ods. 5 — Povinnosť uplatnenia výnimky — Článok 32 — Metóda oceňovania na základe obstarávacej ceny — Obstarávacia cena zjavne nižšia než skutočná hodnota)

23.11.2013   
            
            
               SK
            
            
               Úradný vestník Európskej únie
            
            
               C 344/34
            
         Rozsudok Súdneho dvora (desiata komora) z 3. októbra 2013 (návrh na začatie prejudiciálneho konania, ktorý podal Cour de cassation — Belgicko) — Belgické kráľovstvo/GIMLE SA
   (Vec C-322/12) (1)
   
   (Štvrtá smernica 78/660/EHS - Článok 2 ods. 3 - Zásada verného a pravdivého obrazu - Článok 2 ods. 5 - Povinnosť uplatnenia výnimky - Článok 32 - Metóda oceňovania na základe obstarávacej ceny - Obstarávacia cena zjavne nižšia než skutočná hodnota)
   2013/C 344/58
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobca: Belgické kráľovstvo
   
      Žalovaná: GIMLE SA
   
      Predmet veci
   
   Návrh na začatie prejudiciálneho konania — Cour de cassation (Belgicko) — Výklad článku 2 ods. 3, 4 a 5 štvrtej smernice Rady 78/660/EHS z 25. júla 1978 o ročnej účtovnej závierke niektorých typov spoločností, vychádzajúcej z článku 54 ods. 3 písm. g) zmluvy (Ú. v. ES L 222, s. 11; Mim. vyd. 17/001, s. 21) — Ročné účtovné závierky niektorých typov spoločností — Zásada verného a pravdivého obrazu — Nákupná cena tovarov, ktorá nezodpovedá ich skutočnej hodnote a podáva skreslený obraz o majetku spoločnosti — Povinnosť odchýlenia sa od zásady účtovania aktív v ich obstarávacej cene a ich bezprostredného účtovania v hodnote dosiahnutej pri ďalšom predaji
   
      Výrok rozsudku
   
   Zásada verného a pravdivého obrazu upravená v článku 2 ods. 3 až 5 štvrtej smernice Rady 78/660/EHS z 25. júla 1978 o ročnej účtovnej závierke niektorých typov spoločností, vychádzajúcej z článku [44 ods. 2 písm. g) ES] neumožňuje uplatniť výnimku z oceňovania aktív na základe ich obstarávacej ceny alebo výrobných nákladov stanoveného v článku 32 tejto smernice v prospech oceňovania na základe ich skutočnej hodnoty, pokiaľ sú obstarávacia cena alebo výrobné náklady týchto aktív zjavne nižšie než ich skutočná hodnota.
   
      (1)  Ú. v. EÚ C 287, 22.9.2012.